**LĒMUMS**

Liepājā

|  |  |
| --- | --- |
| 2021.gada 11.novembrī | Nr.447/15  (prot. Nr.15, 42.§) |

Par neapdzīvojamo telpu

Pīlādžu ielā 40-3N izsoli

Lai apstiprinātu izsoles noteikumus un sākuma cenu atsavināšanai nodotajām neapdzīvojamām telpām, kuras nav nepieciešamas Liepājas valstspilsētas pašvaldībai funkciju nodrošināšanai, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 34.pantu un 36.panta pirmo daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", Liepājas valstspilsētas pašvaldības domes 2021.gada 19.augusta lēmumu Nr.325/10 "Par neapdzīvojamo telpu Pīlādžu ielā 40-3N atsavināšanu" un SIA "Projektu vadība RRGD" 2021.gada 25.oktobra nekustamā īpašuma novērtējumu "Par nekustamā īpašuma Liepāja, Pīlādžu ielā 40-3N tirgus vērtības aprēķināšanu", izskatot Liepājas valstspilsētas pašvaldības Dzīvojamo māju privatizācijas komisijas 2021.gada 27.oktobra lēmumu (sēdes protokols Nr.38) un Liepājas valstspilsētas pašvaldības domes pastāvīgās Finanšu komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederošo neapdzīvojamo telpu Pīlādžu ielā 40-3N, Liepājā, kadastra numurs 1700 903 3850, nosacīto cenu 200 EUR (divi simti *euro*).

2. Apstiprināt lēmuma 1.punktā minētā objekta izsoles noteikumus saskaņā ar pielikumu.

3. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

4. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

6. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

7. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.) | |